سوید بن عمرو بن ابی مطاع

سوید بن عمرو بن ابی مطاع کا نام 61 ہجری کی 10 محرم کو یزید بن معاویہ اور امام حسین ؑ کی فوجوں کے درمیان ہونے والی کربلا کی جنگ میں آخری شہید کے حوالے سے لیا جاتا ہے۔ آپ کو شہید کرنے والے عروہ بن بطان ثعلبی اور زید بن رقاد جنبی ہیں۔ آپ اشقیا کی فوج کے پہلے حملے میں زخمی ہوئے۔

 تعارف 
سوید بن عمرو بن ابی المطاع قبیلہ بنی خثعم سے تھے طبری تاریخ طبری ج 4 ص 339 فضیل بن زبیر، تسمیۃ من قتل مع الحسینبنی خثعم یمن کے قبیلۂ قحطانیہ کی شاخ خثعم بن انمار بن اراش کو کہتے ہیں۔ تصحیف کی وجہ سے ابن شہر آشوب نے ان کا نام عمرو بن ابی مطاع جعفی ذکر کیا ہے۔مہدی شمس الدین، انصار الحسین ص 91
ابن طاووس نے انھیں شریف اور زیادہ عبادت گزار کی صفات سے تعبیر کیا ہے۔ مہدی شمس الدین، انصار العین ص 91۔

 آخری شہید 
شیخ طوسی نے انھیں حضرت امام حسین ؑ کے اصحاب میں شمار کیا ہےطوسی،رجال طوسی ص 101 اور طبری کی گزارش کے مطابق سوید بن عمرو بن ابی مطاع کربلا کے میدان میں شہید ہونے والے آخری شخص ہیں۔ طبری ، تاریخ طبری ج 4 ص346 ۔

 شہادت 
نماز ظہر کے بعد سوید بن عمرو آگے بڑھے اور درج ذیل رجز پڑھے:

ترجمہ: اے حسین ؑ ! میں نے آج کے دن اپنے قدم بڑھائے ہیں تا کہ میں آپ کی جد احمد ؐ، آپ کے والد حضرت علی ؑ، چودھویں کے چاند کی مانند آپ کے بھائی حضرت امام حسن، شیر خدا کی مانند آپ کے چچا حمزہ اور بہشت میں دو پروں کے ساتھ پرواز کرنے والے حضرت جعفر طیار کا دیدار کر سکوں۔

یہ رجز پڑھتے ہوئے حملہ آور ہوئے اور بڑی بہادری سے جنگ کی اور آخر کار زخموں کی تاب نہ لاتے ہوئے گر پڑے اور بے ہوش ہو گئے۔ یہاں تک کہ لوگوں کی آواز سنی کہ حسین قتل ہو گئے تو اپنا چاقو نکال کر دوبارہ حملہ آور ہوئے عروہ بن بطار تغلبی اور زید بن رقاد جنبی نے انھیں شہید کیا۔طبری، تاریخ طبری، ج4 ص 346۔ محسن امین، لواعج الاشجان ص156

 حوالہ جات 

 مآخذ 
 ابن اثیر، علی بن محمد، الکامل فی التاریخ، بیروت، دار صادر، 1385ق/1965ء
 بلاذری، احمد بن یحیی، انساب‌ الأشراف (ج3)، تحقیق: محمد باقر محمودی، بیروت، دار التعارف للمطبوعات،، 1977ء/1397ق.
 سماوی، محمد، إبصار العین فی أنصار الحسین، قم، زمزم هدایت، 1384ش.
 طبری، محمد بن جریر، تاریخ الامم و الملوک، بیروت، مؤسسہ الاعلمی، 1403ق.
 لبیب بیضون، موسوعة کربلاء، بیروت، مؤسسة الاعلمی، 1427ق.
 نویری، نهایة الأرب فی فنون الأدب،‌ قاهره، دار الکتب و الوثائق القومیة، 1423ق.

زمرہ:اصحاب امام حسین
زمرہ:شہدائے واقعہ کربلا
زمرہ:حرم امام حسین میں مدفون افراد
زمرہ:600ء کی دہائی کی پیدائشیں
زمرہ:680ء کی وفیات
زمرہ:حسین ابن علی
زمرہ:حسینیہ